የተሰጡትን ማብራሪያዎች በአዕምሮአችን ይዘን አሁን አስፈላጊ የሆኑትን ጥቅሶች ከሱረቱ ማርያም ላይ በጥልቅ እንመልከት እነሱም በካዝ የተጠቀሱት ቁጥሮች 71-72 ናቸው፡፡ እነሱም ቀደም ብለው ከተሰጡት ጥቅሶቻቸው ጋር እንደሚከተለው ከዚህ በታች ሰፍረዋል፡- ‹ሰውም በሞትኩ ጊዜ ወደፊት ሕያው ኾኜ (ከመቃብር) እወጣለሁን? ይላል፡፡ ሰው ከአሁን በፊት ምንም ነገር ያልነበረ ሲኾን እኛ የፈጠርነው መኾኑን አያስታውስምን? በጌታህ እንምላለን ሰይጣናት ጋር በእርግጥ እንሰበስባቸዋለን ከዚያም በገሃነም ዙሪያ የተንበረከኩ ኾነው በእርግጥ እናቀርባቸዋለን፡፡ ከዚያም ከየጭፍሮቹ ሁሉ ከነርሱ ያንን (እርሱ) በአልረሕማን ላይ በድፍረት በጣም ብርቱ የኾነውን እናወጣለን፡፡ ከዚያም እኛ እነዚያን እነሱ በርሷ ለመግባት ተገቢ የኾኑትን እናውቃለን፡፡ ከእናንተም ወደ እርሷ ወራጅ እንጂ አንድም የለም (መውረዱም) ጌታህ የፈረደው ግዴታ ነው፡፡ ከዚያም እነዚያን የተጠነቀቁትን እናድናለን አመጠኞቹንም የተንበረከኩ ኾነው በውስጧ እንተዋቸዋለን፡፡› 19.66-72፡፡